อภิสิทธิ์ ถามถ้าขณะนั้นไม่ทำอะไร จะละเว้นปฏิบัติหน้าที่หรือไม่ หลัง ป.ป.ช. แจ้งข้อกล่าวหาสั่งสลายเสื้อแดง
อภิสิทธิ์ ย้อนถาม ถ้าในขณะนั้น ไม่ดำเนินการใด ๆ เลย ก็จะเกิดคำถามว่าเป็นการละเว้นการปฏิบัติหน้าที่หรือไม่ หลัง ป.ป.ช. แจ้งข้อกล่าวหาส่อทำผิดต่อ หน้าที่ สั่งสลายเสื้อแดงปี53 จนมีคนตายจำนวนมากหลังจากที่วานนี้(24 ก.พ.58) คณะกรรมการป้องกันและปราบปรามการทุจริตแห่งชาติ (ป.ป.ช.) มีมติแจ้งข้อกล่าวหา อภิสิทธิ์ เวชชาชีวะ นายกรัฐมนตรี (ในขณะนั้น) และสุเทพ เทือกสุบรรณ รองนายกรัฐมนตรี (ในขณะนั้น) มีพฤติการณ์ส่อกระทำความผิดต่อตำแหน่งหน้าที่ กรณีสั่งใช้กำลังทหารขอคืนพื้นที่จากกลุ่มผู้ชุมนุมแนวร่วมประชาธิปไตยต่อต้านเผด็จการแห่งชาติ (นปช.) ระหว่างวันที่ 10 เม.ย. ถึง 19 พ.ค.53วิชา มหาคุณ กรรมการป้องกันและปราบปรามการทุจริตแห่งชาติ (ป.ป.ช.) แถลงด้วยว่า ที่ประชุมมีมติว่า ภายหลังจากที่ได้มีการใช้กำลังทหารเพื่อขอคืนพื้นที่ในวันที่ 10 เมษายน 2553 แล้วปรากฏว่ามีผู้เสียชีวิต และ ได้รับบาดเจ็บจำนวนมาก การที่ผู้ถูกกล่าวหาทั้งสอง ซึ่งเป็นผู้ดำรงตำแหน่งทางการเมืองและเป็นผู้มอบนโยบายในการขอคืนพื้นที่การบังคับบัญชาและการปฏิบัติในพื้นที่ ในการใช้กำลังทหารเข้าขอคืนพื้นที่จากกลุ่มผู้ชุมนุม ซึ่งไม่ได้มีเฉพาะกลุ่มที่ใช้ความรุนแรงและอาวุธ แต่ยังมีกลุ่มผู้ชุมนุมที่เข้าร่วมชุมนุมโดยปราศจากอาวุธ และ ประชาชนอื่นที่ไม่เกี่ยวข้องกับการชุมนุม ()ล่าสุด 25 ก.พ.58 รายงานบทสัมภาษณ์ของ อภิสิทธิ์ ถึงกรณีดังกล่าวว่า พร้อมยอมรับกระบวนการตรวจสอบทุกอย่างจาก ป.ป.ช. ยืนยันว่าเหตุการณ์เมื่อปี 2553 ที่มีสถานการณ์การใช้อาวุธและก่อการร้าย ในฐานะนายกรัฐมนตรีขณะนั้น ได้สั่งการตามกระบวนการทางกฎหมาย ตามขั้นตอน มีนโยบายชัดเจนในการหลีกเหลี่ยงการสูญเสีย รวมทั้งเมื่อสถานการณ์มีการพัฒนาไป มีการปรับเปลี่ยนแนวทางการปฎิบัติ เพื่อไม่ให้เกิดการสูญเสียเท่าที่จะทำได้ ซึ่งต้องไปชี้แจงข้อเท็จจริงกับทางป.ป.ช. เพื่อยืนยันความบริสุทธิ์ ว่ามีการดำเนินการปรับเปลี่ยนแผนการทำงาน ทั้งในการปฏิบัติและในระดับนโยบายตามสถานการณ์อยู่ตลอดเวลา และมีการแจ้งเตือนประชาชนตามขั้นตอนอยู่ตลอด ว่าประชาชนต้องหลี่กเหลี่ยงสถานการณ์ในขณะนั้นอย่างไรบ้างอภิสิทธิ์ กล่าวว่า ถ้าในขณะนั้น ไม่ดำเนินการใด ๆ เลย ก็จะเกิดคำถามว่าเป็นการละเว้นการปฏิบัติหน้าที่หรือไม่ สถานการณ์ขณะนั้น เป็นความยากลำบาก และต้องประเมินเหตุการณ์ ขณะนั้นตามความเป็นจริง ที่ต้องควบคุมและคืนสถานการณ์ให้กลับสู่ภาวะปกติภายใต้กองกำลังที่มีอาวุธ ขอยืนยันว่า ได้ทำตามกฎหมาย หลีกเหลี่ยงความสูญเสีย และมั่นใจในความบริสุทธิ์ ซึ่งทั้งหมดก็ขึ้นอยู่กับดุลยพินิจของป.ป.ช.อภิสิทธิ์ กล่าวว่า ระหว่างรอหนังสือจากทาง ป.ป.ช. ก็จะเตรียมข้อมูลและเอกสาร เพื่อนำไปชี้แจง เรื่องนี้ต้องปรึกษาหารือกับอีกหลายคน อาทิ พระสุเทพ ปภากโร หรือนายสุเทพ เทือกสุบรรณ รองนายกรัฐมนตรี ในฐานะหัวหน้าศูนย์อำนวยการแก้ไขสถานการณ์ฉุกเฉิน (ศอฉ.) ในขณะนั้น รวมถึงอยากปรึกษาผู้เกี่ยวข้องอีกหลายคน อาทิ พล.อ.ประวิตร วงษ์สุวรรณ รัฐมนตรีว่าการกระทรวงกลาโหม พล.อ.อนุพงษ์ เผ่าจินดา ผู้บัญชาการทหารบก และพล.อ.ประยุทธ์ จันทร์โอชา รองผู้บัญชาการทหารบก ซึ่งเป็นตำแหน่งในขณะนั้น เพราะหากป.ป.ช.ได้รับทราบข้อมูลจากบุคคลที่เกี่ยวข้องนี้ ก็จะเป็นประโยชน์ เพราะจะสามารถยืนยันหลักคิดการทำงาน และการปรับเปลี่ยนแผนงานที่เกิดขึ้นจริง แต่ก็ไม่ทราบว่าบุคคลทั้ง 3 จะสะดวกไปเป็นพยานหรือไม่
อภิสิทธิ์ ย้อนถาม ถ้าในขณะนั้น ไม่ดำเนินการใด ๆ เลย ก็จะเกิดคำถามว่าเป็นการละเว้นการปฏิบัติหน้าที่หรือไม่ หลัง ป.ป.ช. แจ้งข้อกล่าวหาส่อทำผิดต่อ หน้าที่ สั่งสลายเสื้อแดงปี53 จนมีคนตายจำนวนมาก 
การละเว้นการปฏิบัติหน้าที่,การสลายการชุมนุม 10 เม.ย. – 19 พ.ค. 2553,การไต่สวนการตาย,คณะกรรมการป้องกันและปราบปรามการทุจริตแห่งชาติ (ป.ป.ช.),อภิสิทธิ์ เวชชาชีวะ